РЕГЛАМЕНТ (ЕО) № 1504/2007 НА КОМИСИЯТА
от 18 декември 2007 година
за издаване на лицензии за внос, за които са подадени заявления през първите седем дни на месец декември 2007 година в рамките на тарифните квоти, открити по силата на Регламент (ЕО) № 806/2007 за свинско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1),
като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
като взе предвид Регламент (ЕО) № 806/2007 на Комисията от 10 юли 2007 г. относно откриване и управление на тарифни квоти в сектора на свинското месо (3), и по-специално член 5, параграф 6 от него,
като има предвид, че:
(1)
С Регламент (ЕО) № 806/2007 бяха открити тарифни квоти за внос на продукти от сектора на свинското месо.
(2)
Заявленията за лицензии за внос, подадени през първите седем дни на месец декември 2007 г., за подпериода от 1 януари до 31 март 2008 година, са за количества, по-малки от наличните за някои квоти. Следователно е целесъобразно да се определят количествата, за които не са били подадени заявления, като тези количества бъдат добавени към количествата, определени за следващия квотен подпериод,
ПРИЕ НАСТОЯЩИЯ РЕГЛАМЕНТ:
Член 1
Количествата, за които не са били подадени заявления за лицензии за внос по силата на Регламент (ЕО) № 806/2007 и които се добавят към подпериода от 1 април до 30 юни 2008 година, са определени в приложението.
Член 2
Настоящият регламент влиза в сила на 19 декември 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 декември 2007 година.